Alegzandra/wili-2018-roplus huggingface dataset:
San Esteban de Gormaz a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 3.283 inabitant.

Sexizim ar jenda diskriminieshan a prejudis ar diskriminieshan bies pah smadi sex ar jenda. Sexizim kiah afek eni jenda, bot ipotikiula dakiument az afek uman ah gial. Idon lingk tu steriotaip ah jenda ruol, ah kiah ingkluud di biliif se wan sex ar jenda inchrinzikali supiiria tu waneda. Exchriim sexizim kiah fasta sexyual arasment, riep, ah ada faam a sexyual voilens.

Di Riil Jiizas Choch a wahn indipendant choch we taatop ina Biijing, Chaina ina 1917. Tide, bout 2.5 milian memba ina di choch, frahn faati-iet konchri ahn six difrahn kantinent. Di choch bilangx tu di Pentikastal gruup a Kristianiti we kom bout ina di orli twentiet senchri. Dem a chrai fi priich di gaaspl tu ebribadi ina ebri nieshan bifuo di sekan komin a Jiizas.

Klaimit a di statistix (yuujali, miin ar vieriabiliti) a weda, yuujali uoba wah 30-ier intaval.[1][2] Imeja bai ases di patan a vierieshan ina tempicha, yuumiditi, atmosferik presha, win, prisipitieshan, atmosferik paatikl kount ah ada mitiaralajikal vieriebl ina soertn riijan uoba lang piiriad a taim. Klaimit difrah frah weda, in dat weda onggl diskraib di shaat-toerm kandishan a demaya vieriebl ina soertn riijan.

Aldealices a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 24 inabitant.

Vijual impierment, aalso nuo az vijan impierment ar vijan laas, a dikriis abiliti fi si tu wah digrii we kaaz prablem we kyaah fix bai yuujal miinz, laka petikl.

Abaashan a di henin a prignansi bai rimuuv a fiitos ar embrio bifuo ikiah sovaiv outsaida di yuutaros. Abaashan we okor spantienosli nuo az miskiarij. Abaashan kiah kaaz fi poerpos ah den ikaal injuus abaashan, ar les friikuentli, "injuus miskiarij". Di wod abaashan noftaim yuuz fi miin onggl injuus abaashan. Simila prosiija afta di fiitos kuda eh potenshal sovaiv outsaida di wuum nuo az "liet toerminieshan a prignansi".

Ina Mie 2001, riprizentieshan eh-mek tu di Jaint Silek Komitii a di Paaliment a Jumieka pah di jraaf Chaata a Raits (Kanstityuushanal Amenment Bil) pah di niid fi ingkluud widin di chaata friidom frah diskriminieshan pah di grounz a languij. Di paint eh-mek se nof sitizn a Jumieka no gat no kampitensi ina hIngglish, di languij ina we saabis a di stiet naamali provaid ina. Di vaas majariti a soch poersn a spiika a Jumiekan, waidli refa tu az Patwa. Iweh aagiu se fielia fi provaid saabis a di stiet ina languij ina soch jinaral yuus ar diskrimineteri chriitment bai afisa a di stiet bies pah di inabiliti a sitizn fi yuuz Ingglish, ena vailieshan a di raits a sitizn so afek. Di propuozal eh-mek se friidom frah diskriminieshan pah di grounz a languij fi insoert ina di Chaata a Raits. Fi supuot soch rait, iweh-rikomen se wah languij planin iejensi fi setop fi diil wid ishu laka:
Di iira a pairesi ina di Kiaribiyan bigin ina di 1500zs ah dedout ina di 1830z afta di nievidem a di nieshandem a Westan Yuurop ah Naat Amoerka wid kalani ina di Kiaribiyan bigin fi kombat pairet. Di piiriad juurin wen pairet eh muos soxesful ena frah di 1660z tu 1730z. Pairesi florish ina di Kiaribiyan bikaaz a di egzistans a pairet siipuot laka Puot Rayal ina Jumieka,[1] Taatyuuga ina Ieti, ah Nasaa ina di Ba'aamaz.[2]

Di sibl rait muuvment wehna wolwaid palitikal muuvment fi ikwaliti bifuo di laa galang-galang frahn bout 1950 tel 1980. Ina nof sitieshan itek di faam a kiampien a sibl rizistans iem afta achiivin chienj bai nanvoilent faam a rizistans. Ina som sitieshan iakompani, ar fala, bai sibl anres ahn haam ribelian. Di pruoses wehn lang ahn fengki-fengki ina nof konchri, ahn nof a demaya muuvment nehn achiiv dehn guol ful-ful alduo di efoert a demaya muuvment du liid tu himpruuvment ina di liigal rait a som gruup a piipl uu ehn priivos apres.

Spuot ina Jumieka a signifikant paat a Jumiekan kolcha. Di muos papiula spuot a atletix an asosieshan futbaal; adaels papiula spuot ingkluud krikit, baaskitbaal ah netbaal (yuujali fi uman).

Sah Baatelmi, ofishali di Kalektiviti a Sah Baatelmi (French Collectivité de Saint-Barthélemy), a wah uobasiiz kalectiv a Frans. Tu di naatwes a Sin Maatn, tu di soutwes Saaba, tu di sout Sin Yuustieshos ah Sin Kits, ah den tu di soutiis de Baabyuuda. Di ailan a 21 km² wid 8,450 piipl (2007 sensos). Di kiapital niem Gustavia. Di kalektiviti a wan a onggl fuo terichri ina di Liiwad Ailanz ina di Kiaribiyan we mekop di French Wes Indiz, tigeda wid Guadiluup, Maatiniik ah Sah Mahtah. Sah Baatelmi a di onggl wan we wena wah Swiidish kalani.

Jiapalitikli, di Wes Indiz kansida az wah sob-riijan a Naat Amoerka, an i aaganaiz ina 27 terichri hingkluudn soh savrin stiet, uobasiiz stiet, uobasiiz dipaatment, ah dipendansi. Wantaim, som a di ailan kom tigeda ina di Wes Indiz Fedarieshan, we eh mekop frah ten a di Ingglish-taakin terichri, bot ineba laas lang. Demde taim de, di wuola di terichridem wena British kalani.

Joermanik languij a di languij fambli we hingkluud Ingglish, Joerman, Doch, Dienish, Naawiijan, Swiidish, Aislandik, ahn Gatik (extingk). Ibrokop ina chrii sob-fambli: Wes Joermanik, Naat Joermanik, ah hIis Joermanik (we aal extingk). Wes Joermanik languijdem ingkluud Joerman, Doch, ah hIngglish; Naat Joermanik ingkluud di Skiandinievian languijdem, ah hIis Joermanik kansis a nof extingk languij, ingkluudn Gatik, Vandalik, ah Boergondian.

Di Jumieka Difens Fuos (JDF) a di sumaal bot profeshanal milichri fuos a Jumieka. Di JDF bies pah di British milichri magl wid simila aaganizieshan, chrienin, wepan ah chradishan. Wans deh get chuuz, afisa kiandidet get sen tu wan a pempem British ar Kianiedian biesik afisa kuos dipen pah di aam a saabis. Inlis suoja get biesik chrienin a Op Paak Kiamp ar JDF Chrienin Depo, Nyuukiasl, buot ina Sint Anju. Sieh laka di British magl, Nan Komishan Afisa get waga-waga lebl a profeshanal chrienin so deh muuv op di rangx. Adishanal militchri skuul avielobl fi speshalti chrienin ina Kianada, di Yunaitid Stiet ah di Yunaitid Kindom.
Jiotoermal ilekchrixiti a ilekchrixiti jinariet bai jiotoermal enaji. Teknalaji ina yuus ingkluud jrai stiim powa stieshan, flash stiim powa stieshan ah bainari saikl powa stieshan. Jiotoermal ilekchrixiti jinarieshan korantli yuuz ina 24 konchri, wails jiotoermal iitin ina yuus ina 70 konchri.Az a 2015, wolwaid jiotoermal powa kiapasiti amount tu 12.8 gigawat (GW), outa we 28 posent ar 3,548 megawat instaal ina di Yunaitid Stiet. Intanashinal maakit eh-gruo a avrij anyual riet a 5 posent uoba di laas chrii ier ah gluobal jiotoermal powa kiapasiti expek fi kech 14.5–17.6 GW bai 2020. Bies pah korant jiolajik nalij ah teknalaji, di Jiotoermal Enaji Asosieshan (GEA) estimiet se onggl 6.5 posent a tuotal gluobal potenshal don-tap optel nou, wails di IPCC ripuot jiotoermal powa potenshal fi bi ina di rienj a 35 GW tu 2 TW. Konchri we jinariet muo dah 15 posent a deh ilekchrixiti frah jiotoermal suos ingkluud El Salvaduor, Kenia, di Filipiinz, Aislan ah Kasta Riika.

Mitaloji a kalekshan a mit, espeshali wandem we bilangx tu wah potikiula siekrid, rilijos, ar kolcharal chradishan a wah gruup a piipl. Mit a kalekshan a tuori tel fi hexplien niecha, ischri, ah kostom – ar di stodi a soch mit.

Tugiada wid Azman Fierklof (Osmond Fairclough), di bredadem Frangk ah Ken Il (Frank and Ken Hill), Edli P. Jiekobz (Hedley P. Jacobs, nuo bai ih inishal H.P. Jiekobz) a soh ada wandem, ina 1938 ih foun di Piipl Nashinal Paati we lieta weh tai tu di Chried Yuunian Kanggres (Trade Union Congress,TUC) ah iibm lieta tu di Nashinal Woka Yuunian (National Workers Union, NWU). Ih liid di PNP ina ebri ilekshan frah 1944 tu 1967. Deh efat rizolt ina di Nyuu Kanstityuushan a 1944, we grant ful adolt sofrij.

Disabiliti a wah impierment we kiah bi fizikal, kagnitiv, intilekchal, mental, sensri, developmental, ar som kambinieshan a demaya we rizolt ina rischikshan pah wah indivijal abiliti fi patisipiet ina wa kansida "naamal" ina deh ebridie sasayati.

Soerkl a simpl kluoz shiep ina Yuuklidiyan jaamichri. Ia di set a aal paint ina plien we de a soertn distant frah wah soertn paint, di senta; ikuivalentli ia di koerv we chries out bai a paint we muuv so dat idistant fran a soertn paint kanstant. Di distant bitwiin heni a di paint ah di senta kaal di riedios.

Wol Waar 2 a wahn mieja waar ina di twentiet senchri, ahn praps wahn a di muos impuotan waar dem ina aal a ischri. I las frahn 1939 tel 1945, ahn fait ina Yuurop, Afrika, ahn hIeja. De a tuu said we fait: di hAlai nieshan dem ahn di hAxis pawa dem. Di Alai dem inkluud Britn ahn di Kamanwelt, Frans, di Suoviet Yuunian, di Yunaitid Stiet, Chaina, Puolan, Yugoslavia, Griis, ahn uoliip ada nieshan dem. Di Axis kansis a Naatsi Jormani, Fashis hItali, Japan, Hongari, Bulgieria.

Di biesik aritmitik aparieshan a adishan, sobchrakshan, moltiplikieshan ah divijan, alduo dis sobjek aalso ingkluud muo advans aparieshan, laka manipiulieshan a posentij, skwier ruut, exponenshieshan, ah lagaridmik fongshan. Aritmitik pofaam askaadn tu soertn aada a aparieshan. Heni set a abjek we aal fuo aritmitik aparieshan (exep divijan bai 0) kiah pofaam pah, ah we demaya fuo aparieshan obie di yuujal laa, kaal a fiil.
Az memba a di Ous a Asembli Gaadn akwaya di repitieshan az kritik a di koluonial gobament, espeshal Gobna Eyre, ina di migl-1860z. Ih mentien karispandens wid soh Ingglish ivanjelikal kritik a koluonial palisi. Ih azwel eh-extablish ih uona Nietiv Baptis Choch, we Paal Buogl ena diikan. Anbinuons tu aal a dem deh taim de, ina Mie 1865 Gaadn eh-atemp fi poerchis wah ex-Kanfedaret skuuna kaa ih ena-plan fi feri aamz ah amiunishan frah di Yunaitid Stiet a Amoerka.Ina Aktuoba 1865, afta di Morant Bie Ribelian we eh-liid bai Buogl, deh eh-tek Gaadn frah Kinston, we mashalaa neh de ina fuos, gaa Morant Bie, we iweh de. Deh chrai im fi ai chriizn bai kuot maashal, widoutn juu pruoses a laa, sentens im tu det ah exikiyuut im pah 23 Aktuoba. Gaadn det ah di bruutaliti a Ier sopreshan a di rivuolt ton di afier ina cause célèbre ina Britn. Jan Stiuwat Mil (John Stuart Mill) ah adaels libaral ena-siik fi ab Ier (ah adawandem ) prasikiut, bot deh neba soksesful. Wen demde atemp fiel, deh bringop sivl prosiidin gens im.

Pinilla del Campo a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 21 inabitant.

Di Koran (hArabik: القرآن‎ al-qur’ān, litarali “di resitieshan”; alzwel pel somtaim az Quran, Qur’ān, Koran, Alcoran or Al-Qur’ān) a di kruushal rilijos tex fi hIzlam. Di Mozlim-dem biliib se di Koran a di buk we Gad sen gi mankain fi gaidans an dairekshan, an dem biliib se dat di hariginal hArabik langwij vorjan a di tex a fi-Gad fainal revilieshan.

A chrii taip a skuul ina Izlam: madhhab, Skuul a Izlamik Jurispruudens, Izlamik Skuul a Suufizim beta nuo az Tasawwufī-tārīqat, ah Aqidah Skuul a Izlamik Diviniti. Wails aal branch rekanaiz di Koran, deh difa ina ush ada aatariti deh aknalij.

Palitikal sayans a suoshal sayans disiplin we diil wid sistim a gobament ah di analisis a palitikal aktiviti ah palitikal biyevia. Idiil extensivli wid di tiori ah praktis a palitix we kamanli kansida ou di dischribyuushan a powa ah rizuos fi ditoermin. Palitikal sayantis "si dehself ingiej fi riviil di rilieshanship biyain palitikal ivent ah kandishan, ah frah demya revilieshan deh atemp fi kanschrok jinaral prinsipl bout di wie di wol a palitix wok."

Di habrij Jumiekan di taak wa deh taak deh kaali Patwa, deh kaali kryuol, ar iivn bad Ingglish, askaadn tu ou deh fiil proud ar kaanful. Jumiekandem uona hatityuud divaid uoba di languij di huola dem taak di muos, liklmuos aal di taim. Alduo hIngglish a di hofishal languij a di konchri, ah deh aal ab wa deh kaal Jumiekan Ingglish, a muosli bakra ah tapanaaris yu ie widi ina hofishal soerkl, anles smadi waah himpres wid piiki-puoki. Kaman yuusij rienj frah Jumiekan Ingglish tu braad Patwa wid bout chrii digrii a separieshan, noftaim ina di wan piika siem wan kanvasieshan.

Infamieshan bizniz jenariet prafit basikali fram di riisiel a intalekchal prapati an inkluud muuvi schuudio, poblisha ahn pakij saafwier kompini.
Raitn a midiom a yuuman komiunikieshan we riprizent languij ah imuoshan chuu di inskripshan ar rikaadin a sain ah simbal. Ina muos languij, raitn a kampliment tu spiich ar spiikin languij. Raitn a no languij bot a faam a teknalaji we divelop az tuul divelop wid yuuman sasayati. Widin languij sistim, raitn rilai pah nof a di sieh chokcha az spiich, laka vokiabileri, grama ah simantix, wid di adaan dipendansi a sistim a sain ar simbal. Di rizolt a raitn jinarali kaal tex, ah di risipient a tex kaal riida. Muotivieshan fi raitn ingkluud poblikieshan, fi tel tuori, karispandans ah dayari. Raitn eh-inschrumental fi kip ischri, mentien kolcha, diseminiet nalij chuu di midia ah ina di faamieshan a liigal sistim. Azwel a impuotant midiom fi hexpres wanself bai wie a raitdong wod laka ou aata, puoyt ah soch di laik du.

Ienshent Griik filasafi kom bout ina di 6t senchri BKE ah kantiniu rait chuu di Elenistik piiriad ah di piiriad wen Ienshent Griis weh paat a di Ruoman Empaya. Idiil wid wah waid varayati a sobjek, ingkluudn palitikal filasafi, etix, metafizix, ontalaji, lajik, bailoji, rechrik, ah estetix.

Di Ba'ai muuvment ina Jumieka bigin bout 50 ier [ina 1942] ago wen wah dakta frah Puotlan, Dk. Malkom King, kyaa di tiichin kom frah di Yunaitid Stiet.

Di Jumieka Kanstabileri Fuos (JKF) a di ofishal poliis fuos a Jumieka. Di ofishal JKF staaf nomba 14,200 plos 55 agzileri pozishan, fi mek a tuotal a 14,255; di korant chrent (az av 2015) a 14,100. Apraximetli 50 poliis ofisa kilaaf ina di lain a juuti sens 2002.

Ina 1926, shi get apaint az asistant edita fi di Jumiekan palitikal joernal Jumieka Kritik (Jamaica Critic). Di taim shi dide tiich ar skil azwel influens ar palitikal ah suoshal opinian ah inspaya ar fi kriet ar uona poblikieshan. In fak, ina 1928, shi eh-bikomps Jumieka fos fiimiel edita ah poblisha fi ar uona magaziin, Di Kazmopalitan (The Cosmopolitan). Di Kazmopalitan fiicha aatikl pah feminis tapik, luokal suoshal ishu ah woka raits ah weh iem afta yong, migl-klaas Jumiekan aadiens. Maasn aatikldem ingkorij uman fi jain di wok fuos ah fi get palitikali aktiv. Di magaziin azwel fiicha Jumiekan puoychri ah lichicha frah Maasn fela membadem a di Jumiekan Puoychri Liig, staat by J. E. Klier Makfaalin (J. E. Clare McFarlane).

Yuoga (IPAc-en joʊgə; Sanskrit—Lisn) a fizikal, mental, ah pirichual praktis ar disiplin we arijiniet ina India. A braad varayati a skuul, praktis, ah guol de ina Induizim, Budizim ah Jainizim. Mongx di muos wel-nuo taip a yuoga a Ata yuoga ah Raja yuoga.

Niecha, ina di braadis sens, a di nachral, fizikal, ar matiirial wol ar yuunivoers. "Niecha" kiah refa tu di finamina a di fizikal wol, ah azwel tu laif altugiada. Di todi a niecha mekop di singkuma paat a sayans. Alduo yuuman a paat a niecha, yuuman aktiviti noftaim kansida laka difrah kiatigori frah adaels nachral finamina. Ina waneda sens, niecha a sexyual jraib ar dizaya, we kiah get kot ar rijuus chuu siknis ar malnorishment, ar az som smadi biliiv, bai niam soertn tingz laka sowa fruut, ar ef pupaa chrii gruo tuu nier man ous.
Rello a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 31 inabitant.

Jet injin a wah riakshan injin we dischaaj wah faas-muuvin jet we jinariet chros bai jet popolshan. Disya braad difinishan ingkluud toerbojet, toerbofan, rakit injin, ramjet, ah pols jet. Jinarali, jet injin a komboshan injin.

Arévalo de la Sierra a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 81 inabitant.

Ina fizix, song a vaibrieshan we prapagiet az tipikali aadibl mikianikal wiev a presha ah displiesment, chuu miidiom laka ier ar waata. Ina fizialaji ah saikalaji a di risepshan a soch wiev ah deh posepshan bai di brien.

Kinston parish a 25 km² ina ieria, wid a papilieshan a 96,052 askaadn tu di 2001 sensos. Di ieria kansis a tuu niebahud, uola dongtong Kinston ah Puot Raayal.

John Locke (Aagos 29, 1632 – Aktuoba 28, 1704) wehna wan Ingglish filasifa. Piipl kansida Locke di fos British impirisis bot im iikwali impuotant tu suoshal kanchrak tiori. Im aidiya dem av nof influens pan di development a epistimalaji an palitikal filasifi, an im kansida bai nof az wan a di muos influenshal Iej a Enlaitnment tingka dem, klasikal ripoblikan, an kanchribyuuta tu libaral tiori. Im raitin dem influens Voltier an Rousseau, nof Skatish Enlaitnment tingka, an nof Amerikan revaluushaneri liida. Da influens abvios ina di Amerikan Deklarieshan a Indipendens. Di tiori a di main, bai Locke, sait aafn az di arijin fi madorn kansepshan a aidentiti an “di self”, an yu kyan obzorv dis ina di lieta wok a filasifa laik David Hume, Jean-Jacques Rousseau an Immanuel Kant. Locke wehna wan di fos filasifa dem fi difain imself chuu di kantinyuiti a “kanchosnes”. Im put faawod se di main a wehn wan “emti sliet” ar “tabula rasa”; dat fi se, difrent fram Kaatiizhan ar Kristiyan filasifi, Locke biliiv se piipl baan widout inbaan aidiya, an se nalij kom bout onggl chuu expiiriens we gyada fram di sens dem.

Di Kieman Ailanz a wah British Uobasii Terichri ina di westan Kiaribiyan Sii, we mekop a chrii ailan, Gran Kieman, Kieman Brak, ah Likl Kieman. Di terichri a mieja finanshal senta ina di Kiaribiyan.

Ina di fizikal sayans, sobatamik paatikl a paatikl wuoliip sumaala dah atom. A tuu taip a sobatamik paatikl: elimenchri paatikl, we haskaadn tu korant tiori no mek outa hada paatikl; ah kompozit paatikl. Paatikl fizix ah nyuuklier fizix todi demaya paatikl ah ou deh intarak.

Sar Winstan Chochil, nuo az Sir Winston Leonard Spencer Churchill KG, OM, CH, TD, FRS, PC (30 Novemba 1874 – 24 Janiweri 1965), wehna British palitishan nuo chiifli fihn liidaship a di Yunaitid Kingdam juurin Wol Waar II. Ihn saab az Praim Minista frahn 1940 tu 1945 ahn agen frahn 1951 tu 1955. Im a nuotid stietsman ahn arita, Chochil alzwel wehna afisa ina di British Aami, istuorian, raita, ahn aatis. Im a di onggl British Praim Minista uu eba risiiib di Nuobel Praiz ina Lichicha ahn onggl di sekan smadi fi get Anareri Sitizn a di Yuunaitid Stiet.
Sin Paal, Paal di Apasl, ar Paal a Taasos, wena wah Elenik Juu uu kaal ihself di “Apasl tu di Jentail” ah tigeda wid Sin Piita ah Jiemz di Jos, ena di muos papiula a di hoerli Kristian mishineridem. Askaadn tu di Ax a di Apasl, ih eh-get kanvoert pah di ruod gaa Damaskos. Totiin ipisl ina di Nyuu Testiment ina di Baibl asosiet wid Paal. Di influens we Paal ab pah Kristian tingkin nof muo dah eni hada Nyuu Testiment raita.

Wahn chret tu di powa a di Ruoman empaiya kom bout frahn di Arabian peninsula an di piipl dem uu yunait aanda Izlam. Ina westan Yuurop, nof a di nyuu stiet dem wehn onggl av Latn raitin, a fyuu Ruoman kostom, an di kristian rilijan in kaman. Muos a di kristian terichri ina di wes kom bout aanda di ruul a di Frangks, espeshali Charlemagne, uu di puop kround az di westan empara ina 800. Demya sosaiyati ya faam di bakbuon a di Yuurop we wi nuo tide.

Yuujali, fi bi klasifai az kraim, di "ak fi du sinting kriminal" (actus reus) mos – wid soertn exepshan – akompini bai di "intenshan fi du sinting kriminal" (mens rea).Wails ebri kraim vayaliet di laa, a no ebri vayalieshan a di laa kount az kraim. Briich a praivit laa (taut ah briich a kanchrak) no aatamatikali ponish bai di stiet, bot kiah bi infuos chuu sivl prosiija.

Wahn digrii, simbal °, a wahn mejament a plien anggl, we reprizent 1/360 a wahn ful ruotieshan; wan di grii ikwivalent tu π/180 riedian. Wen di anggle refa tu wahn refrens meridian, i shuo wahn luokieshan langsaid wahn griet serkl a wahn sfier, laik di ort, Maaz, ar di silestial sfier.

Fresno de Caracena a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 29 inabitant.

Johann Wolfgang von Goethe (Aagos 28, 1749 – Maach 22, 1832) a wehn wahn Jorman raita uu askaadn tu George Eliot, a "do gritis raita ina Jormani, an a di laas griet jiinios fi waak di ort." Goethe wok dem span wuoliip a fiil, fram puoichri, draama, lichicha, tialaji, yuumanizm, an saiyans. Im magnum opus, kansida wan a di bes wok a worl lichicha, a di tuu paat draama Faust. Im ada wel nuon litareri wok dem inkluud im puoim dem, di bildonzruoman Wilhelm Meister's Apprenticeship an di epistuolari navl The Sorrows of Young Werther.

Suoshal muuvment a wah taip a gruup akshan. Dem a laaj, sohtaim infaamal, gruupin a indivijal ar aaganizieshan we fuokos pah spisifik palitikal ar suoshal ishu. Ina ada wod, deh kiari out, rizis, ar andu suoshal chienj.

Batani, aalso kaal plaant sayans, plaant bailoji ar faitalaji, a di sayans a plaant laif an wah branch a bailoji. Batanis ar plaant sayantis a sayantis uu speshalaiz ina dis fiil. Di toerm "batani" koh frah di Ienshent Griik wod βοτάνη (botanē) miinin "paascha", "graas", ar "fada"; βοτάνη iself diraiv frah βόσκειν (boskein), "fi fiid" ar "fi griez". Chadishanali, batani aalso ingkluud di todi a jonjo ah alji bai maikalajis ah faikalajis rispektivli, wid di todi a demaya chrii gruup a aaganizim lef widin di sfier a inchres a di Intanashinal Batanikal Kanggres. Nowadiez, batanis todi apraximetli 400,000 spiishiz a libm aaganizim outa we soh 260,000 spiishiz a vaskiula plaant ah bout 248,000 a blazamin plaant.
Di Yunivoers a fi haal taim ah spies an ikantents. Ihingkluud planit, muun, maina planit, staar, gialaxi, di kantents a intagialaktic spies, ah aal mata ah enaji. Di abzoervebl yunivoers a bout 28 bilian paasek (91 bilian lait-ier) ina dayamita. Di saiz a di wuola di Yunivoers no nuo, bot a nof aipatisis de rong bout di kompozishan ah ivoluushan a di Yunivoers.

Kinston a di sumaalis parish ina Jumieka. Tigeda wid Sint Anju Parish, imekop di adminischrietiv yuunit niem Kinston ah Sint Anju Kaaparieshan, ar adawaiz, di Siti a Kinston.

Muosli iina di hiistan ahn nadan emisfier, Ieja chradishanal difain az paat a di lanmas a Yuurieja—wid di westan puoshan a di sedsiem hakiupai bai Yuurop—pozishan hiis a di Suez Kianal, hiis a di Yuural Mountn, ahn sout a di Kaakiasos Mountn ahn di Kiaspian ahn Blak Siidem.

Dezat a barin ieria a lan we likl ar no rien faal ah so kansikuens libn kandishan astail fi plant ah hanimal laif. Di skiesiti a vejitieshan expuoz di anprotek soerfis a di grong tu di pruoses a diniudieshan. Bout wan toerd a di lan soerfis a di wol arid ar semi-arid. Dis ingkluud nof paat a di puola riijan we likl prisipitieshan okor ah wa deh sohtaim kaal "kuol dezat".

Di Ayan Iej‎Di invenshan a raitin matiirial (an di taat a istarikal taim) difrent frahn kolcha tu kolcha, bot muosli klasifai ina aida di branz iej ar di aiyan iej. Muo ahn muo, istuorian dipen pahn evidens frahn di nachral an suoshal saiyans, an no jos ritn rekaad. Wid dis, dem mek di difrens bitwiin ischri an bifuo ischri les klier.

Ina matimatix, mechrik ar distant fongshan a di fongshan we difain di distant bitwiin ebri dege pier a heliment outa wah set. Wah set wid mechrik kaal mechrik spies. Mechrik injuus tapalaji pan a set, bot no aal tapalaji kiah jinariet bai mechrik. Tapalajikal spies uufa tapalaji kiah diskraib bai mechrik kaal mechraizebl.

Jumiekan Ingglish, we ingkluud Jumiekan Tandad Ingglish, a wah varayati a Ingglish we deh piik ina Jumieka. Laka Kianiedian Ingglish (azwel paat a di braad Naat Amoerkan Ingglish klasifikieshan), irizembl soh paat a buot British Ingglish ah Amoerkan Ingglish dayalek, bot iyuniik wid nof aspek a Airish intonieshan. Itipikal fi yuuz di siem pelin wa fain ina British Ingglish. Alduo di distingshan bitwiin di tuu kiah diskraib bes az wah kantinyuom reda dah wah salid lain, ino fi kanfyuuz wid Jumiekan Patwa, adawaiz nuo az Jumiekan ar Jumiekan Kriyol.

Kompas a wah inschument yuuz fi navigieshan ah orientieshan we shuo direkshan relitiv tu di jaagrafik "kaadinal direkshan", ar "paint". Yuujali, wah dayagram kaal kompas ruoz, shuo di direkshan naat, sout, iis, ah wes az abrivietid inishal maak pah di kompas. Wen di kompas yuuz, di ruoz kiah alain wid di karispandin jaagrafik direkshan, so, fi egzampl, di "N" maak pah di ruoz riili paint tu di naat. Friikuentli, ina adishan tu di ruoz ar sohtaim steda it, anggl maakin ina digrii shuo pah di kompas. Naat karispan tu ziiro digrii, ah di anggldem ingkriis klakwaiz, so iis a 90 digrii, sout a 180, ah wes a 270. Demaya nomba lou di kompas fi shuo azimut ar bierinz, we kamanli stiet ina dis notieshan.
Di ischri a lichicha a di istarikal divelopment a raitn ina pruoz ar puoychri we atemp fi provaid entatienment, inlaitnment, ar inschrokshan tu di riida/lisna/abzoerva, azwel di divelopment a di litarari tekniik yuuz ina di kamiunikieshan a demaya piis. No aal raitn kanstityuut lichicha. Som rikaadid matiirial, laka kompilieshan a dieta (e.g., wah chek rejista) no kansida az lichicha, ah dis aatikl riliet onggl tu di ivaluushan a di wok we difain opso.

Myuuzik fain ina ebri kolcha wa wi nuo bout, paas ah prezant, vieri-vieri waidli bitwiin taim ah plies. Sens aal piipl a di wol, ingkluudn di muos aisolietid chraibal gruup, ab som faam a myuuzik, ikiah kangkluud se dat myuuzik laikli eh prezant ina di anseschral papilieshan praya tu di dispoersal a yuuman rong di wol. Kansikuentli, myuuzik maita eh-de ina existans fi akliis 55,000 ier ah di fos myuuzik maita eh-invent a hAfrika ah den ivalv fi bikom wah fondamental kanstityuent a yuuman laif.hEni kolcha myuuzik influens bai aal ada aspek a daa kolcha, ingkluudn suoshal ah ikanamik aaganizieshan ah expiiriens, klaimit, ah axes tu teknalaji. Di imuoshan ah aidie wa myuuzik expres, di sitieshan ina we myuuzik get plie ah lisn, ah di atityuud tuwad myuuzik plieya ah kompuoza aal a dem vieri bitwiin riijan ah piiriad. Myuuzik ischri a di distingk sobfiil a myuuzikalaji ah ischri we stodi myuuzik (potikiulali Westan aat myuuzik) frah kranalajikal pospektiv.

Ilekchranix a di sayans a ou fi kanchuol ilekchrik enaji, enaji ina we di ilekchrandem ab fondamental ruol. Ilekchranix diil wid ilekchrikal soerkit we invalv aktiv ilekchrikal kompuonent laka vakyuom tyuub, chranzista, dayuod ah intigrietid soerkit, ah asuosietid pasiv ilekchrikal kompuonent ah intakanekshan teknalaji. Kamanli, ilekchranik divais kantien soerkichri we kansis praimerili ar exkluusivli a aktiv semikandokta sopliment wid pasiv eliment; soch a soerkit diskraib az ilekchranik soerkit.

Boerchel inishali chrien fi go ina klaat manifakchrin ina Nielzwoert. Wail ih dide, ih eh-influens bai di Shaatud Baptis Choch an ih ditoermin fi pripier fi bi mishineri. Ih eh-aten Bristal Akademi [disambigiuwieshan niid] fi muo edikieshan. Bifuo ih lef Ingglan, ih marid tu Esta Kraka (Hester Crocker née Lusty). Boerchel ena 23 wen deh chrabl gaa Jumieka fi im bigin wok az Baptis mishineri. Ina di hoerli 1820z, mishineri weh-inschok bai deh sasayati fi kip outa ishu we riliet tu di instityuushan a slievri.

wahn yuunit a da rangk deYaav nof definishan bout wa kaina yuunit a wahn spiishi (ar fi bi). Wahn kaman definishan a se eni gruup a aaganizm uu kyahn intabriid ahn kyaa fuot aafspring, speret frahn ada gruup we dem no intabriid wid (naamali). Ada definishan fuokos pan ou simila dehn DNA ar maafalaji.

Fuud a heni sobstans wa niam fi provaid nyuuchrishanal supuot fi di badi. Iyuujal koh frah plaant ar animal suos, ah kantien isenshal nyuuchrient, laka fat, pruotiin, vaitamin, ar minaral. Di sobstans injes bai aaganizam ah asimiliet bai di aaganizam seldem fi provaid enaji, mentien laif, ar stimiliet gruot.
Bible Society (British & Foreign Bible Society) (2012) Di Jamiekan Nyuu Testiment: The Jamaican New Testament, Kingston: Bible Society of the West Indies.

Chuu ih puochrieyal ina Plieto dayalag, Sakratiiz bikom renoun fi ih kanchribyuushan tu di fiil a etix, ah a dis Plietanik Sakratiiz uu azwel len ih niem tu di kansep a Sakratik airani ah di Sakratik metod, ar elenchus. Di lata rimien wah kaman tuul yuuz ina waid rienj a diskoshan, ah a wah taip a pedagaji we wah siiriz a kuestian ax no onggl fi jraa indivijal ansa, bot fi inkorij fondamental insait ina di ishu. A fi Plieto Sakratiiz uu azwel mek impuotant ah lang-laas kanchribyuushan tu di fiil a ipistemalaji ah lajik, ah di influens a ih haidiedem ah apruoch rimien chrang fi pravaid foundieshan fi nof a westan filasafi we fala.

Di Panish kalanisdem neh kyaa no uman wid dem ina di fos expidishandem so deh tek Taino uman fi deh kaman-laa waif, we rizolt ina mestiizo pitni.[7] Sexyual voilens wid di Taino umandem bai di Panish eh aalso kaman.[8][9]

Pozalmuro a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 99 inabitant.

Dainosaar a wah daivoers gruup a hanimal a di klied Dinosauria. Deh fos apier juurin di Chrayasik piiriad, 231.4 milian ier ago, ah wena di daminant tireschrial voertibret fi 135 milian ier, frah di taat a di Jurasik (bout 200 milian ier ago) optel di hen a di Kritieshos (66 milian ier ago), wen di Kritieshos–Pieliojiin extingshan ivent eh-liid tu di extingshan a muos dainosaar gruup a di hen a di Miizozoik Iira.

Sayans ina iarijinal sens a di wod fi wah taip a nalij, reda dah speshalaiz wod fi di posyuut a soch nalij. In potikiula ia wan a di taip a nalij we piipl kiah komiunikiet tu wananeda ah shier. Fi egzampl, nalij bout ou nachral tingz wok eh-giada lang bifuo rikaadid ischri ah iliid tu di divelopment a komplex abschrak tingkin. Dis shuo bai di kanschrokshan a komplex kialinda, tekniik fi mek paiznos plaant edibl, ah bildin laka di piramiddem. Ousomeba no kansistant kanshienshos distingshan eh-mek bitwiin nalij a soch tingz we chuu ina ebri komiuniti ah adaels taip a komiunal nalij, laka mitalaji ah liigal sistim.

Rioseco de Soria a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 141 inabitant.

Manifakchara mek prodok frahn raa matiirial aar kompuonent paats, we dem sel aaf lietaraan fi mek prafit. Dehn kaal kompini we mek fizikal guds, laik aal kiaar aar paip manifakchara tu.

Di Pruotis dem liv ina aalmuos eni envaironment, so lang az waata di de. Nof pruotis, laka alji, fuotosintetik an a impuotant praimeri projuusa ina iikosistim we dem liv, espeshali ina di sii az paat a di plangtan. Ada puotis, laka di Kinetoplastids an Apicomplexa rispansibl fi nof yuuman diziiz, laka malieria an sliipin siknis.
Kianada a wah konchri ina di naadan paat a Naat Amoerka. Fii ten prabins ah chri terichri chrech frah di Atlantik tu di Pasifik ah tu di naat tu di hAatik Uoshan, fi kiba 9.98 skwier kilamita. A daa meki di wol sekan laajis konchri bai tuotal ieria ah di fuot laajis konchri bai lan ieria.

Di 1692 Oertkwiek chraik (Puot Rayal, Jumieka pah 7 Juun) wah pakit wach we tap ah fain ina di aaba ina 1969 [2] indikiet se di oertkwiek okor rong 11:43 a.m.[3] Puot Rayal, a di taim, ena di anofishal kiapital a Jumieka, ah wan a di bizies ah welties puot in di Wes Indiiz.

Libati a di powa fi du az yu laik. Ina filasafi, di aidie a libati invalv frii wil difrah frah ditoerminizam. Ina palitix, libati a di friidam frah gobament kowoerjan. Ina tialaji, libati a di friidam frah di bandij a sin.

Di Aatik a wahn riijan we de roun di Naat Puol a di Ort, opozit di Antaatik riijan roun di Sout Puol. Di aatik inkluud di Aatik Uoshan, an som paat a Kyanada, Griinlan (we Denmaak uon), Rosha, di Yunaitid Stiet (Alaska), Aislan, Naawie, Swiidn, ahn Finlan.

Kyeas tiori a di fiil a todi ina matimatix we todi di biyevia a dainamikal sistim we aili sensitiv tu inishal kandishan—di rispans papila refa tu az di botaflai ifek.

Juozif Stalin, nuo az Joseph Stalin, wehna di Jinaral Sikriteri a di Kamiunis Paati a di Suoviet Yuunian Senchral Komitii frahn 1922 tel ihn det ina 1953. Ina di ierdem afta Lenin det ina 1924, ihn raiz fi bikoms di liida a di Suoviet Yuunian.

Almarza a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 647 inabitant.

Ina di oerli diez a kolonaizieshan di Yuuropiyan sekla dem weh fies nof fuud shaatij, diziiz ah atak frah di Nietiv dem. Di Nietiv dem yuuz to waar wid difrah-difrah Nietiv chraib ah som a dem weh faam alaians wid di Yuuropiyan sekla dem ina deh koluonial waar. Som istuoriyan kliem se dispait aal a dat, di Nietiv ah di sekla dem weh koh fi dipen pah deh wananeda. Di sekla deh chried fuud ah animal pelt wid di Nietiv dem fi gon, aminishan ah adaels Yuuropiyan sinting. Di Nietiv dem weh tiich di sekla dem wich paat, wen ah ow fi koltiviet kaan, biin ah skuash. Di Yuuropiyan mishineri dem (ah di sekla dem in jinaral) weh fiil se di Nietiv dem weh ansivilaiz so deh weh fiil tu se deh fi "sivilaiz" dem so dem weh chrai fuos dem fi adap Yuuropiyan agrikolchral tekniik ah laifstail.

Blak a di daakis kola, di rizolt a di absens ar kompliit abzaabshan a lait. Ia di apozit a wait (di kombain spekchrom a kola ar lait). Laka wait ah grie, a wah iekruomatik kola, litarali kola widoutn kola ar hyuu. A wan a di fuo praimeri kola ina di CMYK kola magl, tugiada wid sayan, yelo, ah majenta, yuuz ina kola printin fi projuus aal di ada koladem.
Di Afrikan Nashinal Kanggres (African National Congress) adawaaiz nuon az ANC a wah palitikal paati ina Sout Afrika. A disya paati ya faam di korant govament ah ebri govament pah di nashinal levl sins 1994 wen Sout Afrika weh bikom wah puos-apaataid konchri. Dis hinkluudn di govament a Nelsn Mandela uu wena di prizident frah 1994 tu 1999. Ina di 2004 jinaral ilekshan, di ANC weh win 69.7% a di vuotdem, 65.9% ina di 2009 jinaral elekshan, ah 62.15% ina di 2014 ilekshan.

Ina fizix, klasikal mikianix ah kuantom mikianix a di tuu mieja sob-fiil a mikianix. Klasikal mikianix kansoern wid di set a fizikal laa we diskraib di muoshan a badi anda di influens a sistim a fuos. Di todi a di muoshan a badi a wah ienshent wan, we mek klasikal mikianix wan a di uolis ah laajis sobjik ina sayans, injinierin ah teknalaji. Iwaidli nuo aalso az Nyuutuonian mikianix.

Iikanamiks a di suoshal sayans we analaiz di prodokshan, dischribiuushan, ahn kansomshan a gudz ahn sorvis. Di torm iikanamiks kom frahn di Ienshent Griik οἰκονομία (oikonomia, “manijment a wahn ousuol, administrieshan”) frahn οἶκος (oikos, “house”) + νόμος (nomos, “kostam” aar “laa”) ahn a frahn yaso di ruul dem a di ous(uol) kom”. Di korent iikanamik magldem kom op outa di braada fiil a palitikal iikanami political economy ina di liet 19t senchr1i. Wahn mieja push fi di divelopment a madan iikanamiks a did di disaya fi yuus wahn empirikal apruoch we muor rizembl di fizikal sayansdem.

Anuova (kiapital Luusi), a wah parish pah di naatiis tip a Jumieka. Anuova a paat a Kaanwal Kounti, an ibaada wid Sin Jiemz ina di iis, ah Wesmolan pah di sout. Lefout Kinston, Anuova a di sumaalis parish ina Jumieka. Anuova a di boertplies a Di Rait Exilent Sar Aligzanda Bostamanti, wan a Jumieka sebm nashinal iiro.

Puochret a pientin, fotograaf, skolpcha, ar adaels aatistik riprizentieshan a smadi, we di fies ah expreshan pridaminant. Di intent a fi displie di rizemblans, persnaliti, ah aal di muud a di smadi. Fi dis riizn, ina fotografi puochret jinarali a no nuo sinapshat, bot a kompuoz imij a smadi ina todi pozishan. Puochret noftaim shuo smadi a-luk dairekli a di pienta ar fotografa, so az fi muos soksesfuli ingiej di sobjik wid di viuwa.

Edikieshan a di pruoses we fasilitiet laanin, ar di akuizishan a nalij, skil, valiu, biliif, ah abit. Edikieshanal metad ingkluud tuoritelin, diskoshan, tiichin, chrienin, ah dairek risaach. Edikieshan friikuentli tek plies anda di gaidans a edikieta, bot laana kiah azwel edikiet dehself.
Wait a wah iekruomatik kola, dat a kola widoutn hyuu. Ikriet bai mixcha a di friikuensi a aal di koladem a di visibl spekchrom, an a wan a di muos kaman kola ina niecha, di kola a sonlait, sinuo, milk, chaak, laimstuon ah adaels kaman minaral. Ina nof kolcha wait riprizent ar signifai pyuuriti, inasens, ah lait, an a di simbalik apozit a blak, ar daaknis. Askaadn tu soervie ina Yuurop ah di Yunaitid Stiet, wait a di kola muotaim asosiet wid pofekshan, di gud, anisti, kliinis, di bignin, di nyuu, nyuuchraliti, ah egzaktityuud.Ina ienshent Iijip ah ienshent Ruom, uman-priis eh-wier wait az simbal a pyuuriti, ah Ruomandem eh-wier wait tuoga az simbal a sitiznship. Ina di Migl Iejiz ah Renesans wait yuunikaan simbalaiz chastiti, ah wait lam sakrifais ah pyuuriti; wido a king jres ina wait reda dah blak az di kola a muonin. Sohtaim isimbalaiz rayalti; ah wena di kola a di French kingdem (blak wena di kola fi di kwiin) ah fi di manaakis muuvment afta di French Revaluushan azwel fi di muuvment kaal di Wait Roshan (no fi kanfoun wid Belarus, litarali "Wait Rosha") uu fait di Bolshivikdem juurin di Roshan Sivl Waar (1917–1922). Griik ah Ruoman templ eh-fies wid wait maabl, ah bignin ina di 18t senchri, wid di advent a nioklasikal aachitecha, wait bikom di muos kaman kola fi nyuu choch, kiapitol ah ada gobament bildin, espeshali ina di Yunaitid Stiet a Amoerka. Iweh waidli yuuz azwel ina 20t senchri madan aachitecha az simbal a madoerniti, simplisiti ah chrent.

Azweli iliigal fi hexpuot demya paarat widoutn CITES pormit, faar intanashinal chried regyuliet aanda di hIndienja Spiishi (Protekshan, Kansavieshan ahn Regyulieshan a Chried) Ak, 2000. hEnwan fain gilti a chried widoutn pormit kyahn fies maximom fain a tuu milian dala ar impriznment no fi hexiid tuu ier ar buot fain ahn himpriznment.

Joerk a stail a kukin nietiv tu Jumieka we miit jrai-rob ar wet-mariniet wid wah at-at spais mixcha niem Jumiekan joerk siiznin. Joerk siiznin yuuz chradishanali pah puok ah chikin. Madoern-die resipii yuuz joerk siiznin mixcha pah fish, suimz, shelfish, biif, sachiz, lam, vejitebl, ah tuofuu. Tuu ingriidient joerk siiznin afi ab: pimenta (Pimenta dioica, or adawaiz nuo az aalspais) ah [[Kachbanit pepa]. Adaels ingriidient maita ingkluud kluovz, siniman, skelian, notneg, taim, gyaalik, Brong shuga, Jinja, ah Saal.

Di Morant Bie Ribeliyan (Aktuoba 11, 1865) ah wehn wah pruotes gens di iip pavati iina Jamieka. Di kandishan did riili bad kaazn seh di majariti a di piipl dem weh get frii frah slievri kudn vuot, neh ah no lan ahn kuda bieli sovaiv. Fi mek it wos, dehn did a ekspiirans flod ahn smaal pax ahn wen a neh flodn, ah drout.

Yurugwai, ofishali di Iistan Ripoblik a Yurugwai (Panish: República Oriental del Uruguay), a wah konchri ina di soutiis riijan a Sout Amoerka. Ibaada bai Aajentiina tui wes ah Brazil tui naat ah iis, wid di Atlantik Uoshan tu di sout ah southiis. Yurugwai ab 3.3 milian piipl, outa dem 1.8 milian lib ina di mechropalitan ieria a di kiapital ah bigis siti, Mantevideyo. Wid ieria bout 176,000 skwier kilamita, Yurugwai jaagrafikali a di sekan-sumaalis nieshan ina Sout Amoerka afta Surinam.
Rinoun fi ih kiarizmatik stiej presans ah diip, instant rekanaizobl vais aalmuos az moch az fih chompit-plieyin, fi Aamschrang influens exten wel biyan jaz, ah bi di hen a ih kiarier ina di 60z, ih eh waidli rigyaad az wah profoun influens pah papila myuuzik jinarali: kritik Steve Leggett diskraib Aamschrang az "praps di muos impuotant Moerkan myuuzishan a di 20t senchri."

Di anti-gluobalaizieshan muuvment a muuvment a muuvment dem we kritikal a di gluobalaizieshan a kiapitalizam. Patisipant dem bies dehn kritisizam pahn wahn nomba a rilietid aidie. Wa dehn shier se a dat patisipant dem tan ina apozishan tu di anregiulietid politikal powa a laaj, molti-nashinal kaaparieshan dem ahn tu di powa exasaiz chruu chried agriiment. Pesifikali, dehn akyuuz kaaparieshan dem fi a siik fi maximaiz prafit a di hexpens a sabotaaj wok siefiti kandishan ahn tandad, lieba aiya ahn kampensieshan tandad, envairamental kansavieshan prinsipl, ahn di hintegriti a nashinal lejislietiv aatariti, indipendans ahn savrinti. Dehn si riisant divelopment az anprisidentid chienj ina di gluobal iikanami, ahn dehn kiaraktaraizi az "torbo-kiapitalizam" (Edward Luttwak), "maakit fondamentalizam" (George Soros), "kiasiino kiapitalizam" (Susan Strange), "kiansa-stiej kiapitalizam" (John McMurtry), ahn az "MakWol" (Benjamin Barber).

Plieto (Ingglish: Plato (pronongx /ˈpleɪtoʊ/; Griik: Πλάτων, Plátōn, "braad", 428/427 BC – 348/347 BC), weha Klasikal Griik filasafa, matimatishan, raita a filasafikal dayalag, ah founda a di Akiadimi ina Atenz, di fos inschrokshan a aya laanin ina di Westan wol. Wid ih menta, Sakratiiz, ah ih schuudent, Aristakl, Plieto elp fi lie di foundieshan a nachral filasafi, sayans, ah Westn filasafi. Plieto weh arijinali schuudent a Sakratiiz, ah weh dis az moch influens bai ih tingkin az bai wa ih si az ih tiicha anjos det.

Kolchral eritij a di legisi a fizikal aatifak ah intanjibl achribiut a gruup ar sasayati we hinerit frah paas jinarieshan, mentien ina di prezant ah bistuo fi di benifit a fyuucha jinarieshan.

Tamas Boerchel eh-ban pah Krismos Die, Disemba 25, 1799, ina Tetberi, Glostasha. Ih eh-ab wah breda Wiliam, uu supuot ih lieta mishineri efoert. Deh patoernal grampa wena di Baptis minista ina di tong. Mongx ih ansista wena ripuotidli Sar Aizak Nyuutn.

Sayans (frah Latn scientia, wa miin "nalij") a sistimatik entapraiz we bil ah aaganaiz nalij ina di faam a tesebl explinieshan ah pridikshan bout di yunivoers. Wah uola miinin rilietid kluos-kluos a "sayans" azwel refa tu di badi a nalij iself, di taip we kiah explien rashanal ah aplai rilayabl. Practishana a sayans nuo az sayantis.

Difrenshal ikwiejan a matimatikal ikwiejan we riliet som fongshan wid idirivitivdem. Ina aplikieshan, di fongshan yuujali riprizent fizikal kuantiti, di dirivitivdem riprizent deh riet a chienj, ah di hikwiejan difain a rilieshanship bitwiin di tuu. Bikaa soch rilieshan exchriimli kaman, difrenshal ikwiejan plie praminant ruol ina nof disiplin ingkluudn injinierin, fizix, ikanamix, ah bailoji.
Kiaklik chadishan huol se di Basilika a di berial sait fi Sin Piita, wan a Krais Apasl ah aalso di fos Puop; supuozidli, Sin Piita tuum de direkli biluo di ai alta a di Basilika. Fi dis riizn, nof a di Puopdem beri a Sin Piita sens di Hoerli Kristian piiriad. Choch eba de pah dis sait sens di taim a di Ruoman Empara Kanstantain di Griet. Kanschrokshan a di prezant basilika, fi riplies di Uol Sin Piita Basilika a di 4t senchri KE, eh-bigin pah 18 Iepril 1506 ah weh kompliit pah 18 Novemba 1626.

Palitikal raits ingkluud nachral jostis (prosiijral fiernis) ina laa, laka di raits a di akyuuz, ingkluudn di rait tu fier chrayal; juu pruoses; di rait fi siik rijres ar liigal remidi; ah raits a patisipieshan ina sivl sasayati ah palitix laka friidom a asosieshan, di rait fi asembl, di rait fi pitishan, di rait a self-difens, ah di rait fi vuot.

Nof a di mishineridem eh-provaid elt kier tu di friimandem. Boerchel muuv sieka ih uona elt tu Mount Kieri, ina di ildem tapsaid Mantigo Bie. Ih extablish wah dispensri, we administa tu touzn pah touzn a friiman anyuali. Ih chrien luokal piipl fi asis fi jres wuun ah adaels prosiija. Ih bigin fi mix ih uona priparieshandem, bies pah ih todi a kimischri ina kalij, fi mek ih iebl kier fi ih piipldem, az ih neh-kuda afuod fi impuot aal di soplaidem.

Ina Novemba 1827, Tamas breda Wiliam Boerchel poblish wan a ih leta ina Di Potikiula Baptis ina Ingglan, ina we Boerchel kritisaiz di plantakrasi, espeshal deh efoert fi limit di rilijos laif a di slievdem. Soh exoerp soerkiuliet ina Jumieka, ah Boerchel ingkongta kritisizim frah di plantadem. Afta di Krismos Ribelian ar "Baptis Waar" a 1831, wah singkuma sliev ribelian we estimiet bout 60,000 sliev brokout kraas di ailant. Di plantadem sospek se a eh Boerchel ah ada Baptis mishineri ingkoriji. Boerchel eh-gaanwe frah di ailant juurin di iventdem, bot deh investigiet im wen ih ritoern. Fi avaid ditenshan, ih lef wid ih fambili ina Maach 1832 fi deh siefiti.

Fried a fiilin injuus bai posiiv dienja ar chret we okor ina soertn taip a aaganizim, we kaaz chienj ina metabalik ah aagan fongshan ah oltimetli chienj ina biyevia, weda fi flii, aid ar friiz frah posiiv chraamatik ivent. Fried ina yuuman biin kiah okor ina rispans tu spisifik stimiulos we okor ina di prezant, ar ina antisipieshan ar expektieshan a fyuucha chret posiiv az rix tu badi ar laif. Di fried rispans araiz frah di posepshan a dienja we liid tu kanfrantieshan wid ar exkiep frah/avaid di chret (adawaiz nuo az di fait-ar-flait rispans), we ina exchriim kies a fried (ara ah tera) kiah bi a friiz rispans ar paralisis.

Askaadn tu di YS SII (Senchral Intelgens Iejensi) Worl Fakbuk ina 2006, di Intanashinal Sistim a di Yuunit Dem a di ofishal sistim a mejament fi evri konchri eksep fi Myanmaar, Laibiiria, an di YS.
Tamas Boerchel (Thomas Burchell, 1799–1846) wena wah liidn Baptis mishineri ah slievri habalishanis ina Mantigo Bie, Jumieka ina di hoerli naintiint senchri. Ih weh mongx wah hoerli gruup a mishineri uu lef frah Landan ina rispans tu rikues frah Afrikan Baptis pah di ailant. Ih extablish nof choch ah skuul fi hied di slievdem. Boerchel kredit wid di kansep a Frii Vilij ah fi ingkorij deh divelopment bai Baptis kaliig laka Wiliam Nib (William Knibb), azwel bai ada dinaminieshan. Ih eh-antisipiet di abalishan a slievri, so ih elp riez fonz ina Griet Britn fi hakuaya lan fi freeman afta deh weh-imansipiet, ah fi divelop Frii Vilij.

James Augustine Aloysius Joyce (2 Febiweri 1882 – 13 Janiweri 1941) wehna wahn Airish expachriet aata ina di 20t senchri. Im bes binuon fi im lanmaak navl Ulysses (1922) an di kanchrovorshal buk we kom bifuo i, Finnegan's Wake (1939), az wel az di shaat tuori kalekshan Dubliners (1914) an di semi aatabaiyagrafikal navl A Portrait of the Artist as a Young Man (1916).

Aljibra (frah Arabik "al-jabr" miinin "riyuunian a brokop-brokop paat") a wan a di braad paat a matimatix, tugiada wid nomba tiori, jaamechri ah analisis. Ina imuos jinaral faam, aljibra a di todi a matimatikal simbal ah di ruuldem fi manipiuliet demaya simbal; a di yuunifai chred a haamuos aal a matimatix.

Torlengua a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 92 inabitant.

Frah bout di migl a di 20t senchri wah nyuu faam a papila fuok myuuzik ivalv frah chradishanal fuok myuuzik. Dis pruoses ah piiriad kaal di sekan fuok rivaival ah riich di ziinit ina di 1960z. Dis faam a myuuzik sohtaim kaal kantempareri fuok myuuzik ar fuok rivaival myuuzik fi distingguishi frah hoerlia fuok faam. Sumaala simila rivaival okor elswe ina di wol a ada taim, bot di toerm fuok myuuzik no tipikali aplai tu di nyuu myuuzik we kriet juurin demde rivaival. Dis taip a fuok myuuzik ingkluud azwel fyuujan jaahra laka fuok rak, fuok metal, ilekchrik fuok, ah adaels kain. Wails kantempareri fuok myuuzik a jaahra we jinarali distingk frah chradishanal fuok myuuzik, ina Ingglish ishier di sieh niem, ah muotaim ishier di sieh pofaama ah venyuu az chradishanal fuok myuuzik. Aal wan dege sing maita blen di tuu tu.

Puoychri a faam a lichicha we yuuz estetik ah ridmik kualiti a languij—laka fonestetix, soun simbalizim, ah miita—fi ivuok miinin in adishan tu, ar insteda, di pruoziek astensibl miinin.

Anti-LGBT laa ingkluud, bot no limit tu, di falarin: sadami laa we piinalaiz kansensyual siem-sex sexyual aktiviti wid fain, jiel toerm, ar di det penalti; anti-"lezbianizim" laa; ah aya iej a kansent fi siem-sex aktiviti.